open-index/open-wikipedia-markdown huggingface dataset:
Pedro Delgado

**Pedro Delgado Robledo**, også kjent som **Perico**, (født 15. april 1960 i Segovia) er en tidligere spansk profesjonell syklist. Han vant Tour de France i 1988 og Vuelta a España i 1985 og 1989.

Delgado jobber i dag for Television Española som sykkelkommentator ved store sykkelbegivenheter.

## Meritter
; Tour de France
* 1987: 2.-plass sammenlagt; 3.-plass til gul trøye; 1.-plass på den 19. etappen; 4 dager i gul trøye
* 1988: **1.-plass sammenlagt**; 3. klatrekonkurransen; 11 dager i gul trøye
* 1989: 3.-plass sammenlagt; 2. klatrekonkurransen
* 1990: 4.-plass sammenlagt 
* 1991: 9.-plass sammenlagt 
* 1992: 6.-plass sammenlagt
* 1993: 9.-plass sammenlagt

; Giro d'Italia
* 1988: 7.-plass sammenlagt
* 1991: 15.-plass sammenlagt

; Vuelta a España
* 1982: 29.-plass sammenlagt
* 1983: 15.-plass sammenlagt
* 1984: 4.-plass sammenlagt
* 1985: **1.-plass sammenlagt**; 1 etappeseier
* 1986: 10.-plass sammenlagt
* 1987: 10.-plass sammenlagt
* 1989: **1.-plass sammenlagt**; 3 etappeseiere
* 1990: 2.-plass sammenlagt
* 1992: 10.-plass sammenlagt; 1 etappeseier
* 1993: 6.-plass sammenlagt
* 1994: 3.-plass sammenlagt

; Andre endagsritt og etapper:
* Vuelta a Murcia (1981)
* Subida a Urkiola (1991)
* GP Miguel Indurain (1990)

## Eksterne lenker
* 
*
Ohridavtalen

**Ohridavtalen** er en fredsavtale undertegnet av representanter makedonske og albanske partier i Nord-Makedonia. Avtalen, som ble framforhandlet ved hjelp av USA og EU, ble undertegnet 13. august 2001. Den har navn etter byen Ohrid der forhandlingene mellom partene fant sted.   

Ohridavtalen gjorde slutt på den væpnede konflikten som startet i februar 2001 mellom den albanske Nasjonale frigjøringshæren (NLA) og Nord-Makedonias myndigheter og som krevde over 1000 menneskeliv. Avtalen sikret større innflytelse for det albansktalende mindretallet i Makedonia. Som følge av avtalen ble Nord-Makedonias grunnlov 16. november 2001 endret på femten punkter, hovedsakelig slik at albanerne sikres større rettigheter og medvirkning i Makedonias politiske system. Albansk er etter avtalen blitt offisielt språk i Nord-Makedonia. Avtalen forpliktet NLA til å innstille fiendtlighetene og la seg avvæpne. 

Verken Nord-Makedonias regjering eller den Nasjonale frigjøringshæren var direkte involvert i forhandlingene. Partene var på makedonsk side representert ved to de største partiene, Den Indre Makedonske Revolusjonære Organisasjon-Det Demokratiske Parti for Makedonsk Nasjonal Enhet (VMRO-DPMNE) og Makedonias Sosialdemokratiske Allianse (SDSM), mens den albanske siden var representert ved Albanernes Demokratiske Parti (DPA) og Partiet for Demokratisk Velstand (PDP).

## Eksterne lenker
* Ohrid Agreement I fulltekst fra Europarådet
Widget

En **widget** eller et **skjermelement** er et nyttig miniprogram, for eksempel kalkulator, huskelapper eller programoversikt for TV. Widgets kan blant annet brukes i Opera nettleser, Yahoo!, Android, på Dashboard i Mac OS X og de er nedlastbare i Windows Vista.

På norsk kalles disse miniprogrammene også for **moduler**.

## Referanser
Boksing under Sommer-OL 1968

**Boksing under Sommer-OL 1968** ble arrangert fra 13. til 26. oktober 1968 i Arena México i Mexico by. 

307 utøvere fra 65 nasjoner deltok fordelt på elleve vektklasser. Begge de tapende semifinalistene i alle vektklasser fikk bronsemedalje.

Sovjetunionen ble beste nasjon med tre gullmedaljer.

## Medaljefordeling

 
## Resultater
### [[Lett fluevekt]]

### [[Fluevekt]]

### [[Bantamvekt]]

### [[Fjærvekt]]

### [[Lettvekt]]

### [[Lett weltervekt]]

### [[Weltervekt]]

### [[Lett mellomvekt]]

### [[Mellomvekt]]

 
### [[Lett tungvekt]]

### [[Tungvekt]]

## Eksterne lenker
* Boxing at the 1968 Summer Olympics hos olympedia.org
* Resultater og profilside  hos sports-reference.com
Kamov Ka-26

**Kamov Ka-26** ( NATO-kallenavn: *«Hoodlum-A»* ) er et lett flerbrukshelikopter utviklet i Sovjetunionen. Ka-26 har først og fremst vært i sivil bruk, i roller som inkluderer landbrukshelikopter, brannslukning, og ambulanse- og redningshelikopter.

Ka-26 har et åpent område bak førerkabinen som kan utstyres med utbyttbare kabiner for for eksempel transport av passasjerer, bårer eller last, eller annet utstyr.

## Kamov Ka-126

**Kamov Ka-126** ( NATO-kallenavn: *«Hoodlum-B»* ) er en variant av Ka-26 utstyrt med gassturbiner. Prototypen fløy første gang i 1986, og denne varianten ble produsert i Romania. 

## Spesifikasjoner
Luc Leblanc

**Luc Leblanc** (født 4. august 1966 i Limoges) er en tidligere landeveissyklist fra Frankrike. Han er mest kjent for sitt VM-gull i landeveisritt i 1994, men han hadde også andre store meritter som to etappeseire i Tour de France (der han også har en fjerde, femte og sjetteplass sammenlagt) og klatretrøya i Vuelta a España.

Han har i ettertid innrømmet doping i forbindelse med Festina-affæren.

## Eksterne lenker
*
Genthin

**Genthin** er en by i delstaten Sachsen-Anhalt i Tyskland, og ligger ca. 55 nordøst for Magdeburg, ca. 25&nbsp;km vest for Brandenburg an der Havel og ca. 80&nbsp;km vest for Berlin. Byen har en utstrekning på 103,73&nbsp;km² med en befolkning på 14 355 innbyggere (desember 2005). Gjennom byen går Elbe-Havelkanalen.

I Genthin har konsernet Henkel en vaskemiddelfabrikk under navnet «Spee».

## Kjente personer
*Otto von Bismarck, forbundskansler og rikskansler, æresborger
*Walter Model, generalfeltmarskalk under andre verdenskrig

## Bilder

Henkel-Werk Genthin.jpg|Henkelfabrikken i Genthin


## Referanser


## Eksterne lenker
*
Rudy Dhaenens

**Rudy Dhaenens** (født 10. april 1961 i Deinze, død 6. april 1998 i Aalst) var en belgisk landeveissyklist huskes best som vinner av landeveisrittet under VM i landeveissykling i 1990 i Utsunomiya, Japan.

I tillegg har han pallplasseringer i Paris-Roubaix og Flandern rundt, og en etappeseier i Tour de France.

Et minneritt til ære for Dhaenens arrangeres hvert år i Nevele i Belgia.

## Eksterne lenker
*
Maurizio Fondriest

**Maurizio Fondriest** (født 1965) er en tidligere landeveissyklist fra Italia.

## Karriere
Fondriest ble proff i 1987 da han signerte for Ecoflam-laget. Året etter gikk han over til Alfa Lum og vant landeveisrittet under VM i landeveissykling i tillegg til etappeseire i Sveits rundt og Tirreno–Adriatico. I 1991 vant han verdenscupen. Han hadde en kjempesesong i 1993 da han syklet som Lampre. Han vant Milano–Sanremo, La Flèche Wallonne, Züri-Metzgete, Giro dell'Emilia, sammenlagt og to etapper i Tirreno–Adriatico, tre etapper og sammenlagtseieren i Grand Prix du Midi Libre, en etappeseier i Giro d'Italia og sammenlagtseieren av verdenscupen for andre gang. Han klarte aldri å kopiere denne sesongen, men hadde en god sesong også i 1995 da han vant en etappe i Giro d'Italia og flere andreplasser i ritt som Tirreno–Adriatico, Milano–Sanremo, Gent–Wevelgem og La Flèche Wallonne. 

## Slutten på karrieren
Etter tre år i Cofidis la Fondriest opp i 1998 og startet opp en sykkelfabrikk som spesialiserer seg i produksjon av sykkelrammer i karbonfiber.

## Eksterne lenker
* 
* 
* Fondriest sykkel
Full Circle

***Full Circle*** er et musikkalbum av rapperen Xzibit, utgitt i 2006. Albumets navn kommer av at han har vært i rap-industrien i ti år. Dette er det dårligst selgende albumet til Xzibit.

## Sporliste
# «Invade My Space»
# «Rollin'»
# «Ram Part Division»                                                                                    
# «Say It to My Face»
# «The Donnell Rawlings Show»
# «Scandalous Bitch»
# «Concentrate»
# «On Bail»
# «Family Values»
# «Black & Brown»
# «The Whole World»
# «Poppin' Off»
# «Movin' Your Chucks»

;Bonus-CD
# «Concentrate» (Remix)
# «Rollin'» (Remix)
# «A Minute to Pray»

## Kilder
* 

## Eksterne lenker
*
L118 Light Gun

**L118 Light Gun** er en 105 mm haubitser, utviklet på 1970-tallet for den britiske hæren.  Den kom i tjeneste i 1975 og erstattet da 105 mm Pack Howitzer L5 og 4,2 tommer bombekaster og 25 punds kanon.  L118 ble tatt fram av Royal Armament Research and Development Establishment (RARDE) og ble basert på Abbot selvdrevet artilleri.

I britisk tjeneste ble L118 først løftet med helikoptre og tauet av den spesialdesignede Land Rover 101 Forward Control, og senere også tauet av Pinzgauer og Hägglunds Bv206.

L118 finnes i flere varianter og er eksportert til en rekke land.
Mittellandkanal

**Mittellandkanal** er med sine 325,3 km Tysklands lengste menneskebygde vannvei. Kanalen begynner i nærheten av Rheine fra Dortmund–Ems-kanalen og forbinder Hannover og Wolfsburg til Elben i Magdeburg.

For å inngå unødvendig opp- og nedslusing når et fartøy skal krysse en elv, er det bygget akvedukter over både Weser ved Minden og over Elben ved Magdeburg. I oktober 2003 ble det innviet en stor akvedukt over Elben (Wasserstraßenkreuz Magdeburg), for å forenkle trafikken til Elbe-Havelkanalen som gir forbindelse til Berlin og Oder, slik at man kan nå Polen. Forbindelse til Østersjøen oppnås via Elbe–Lübeck-kanalen.

## Byggehistorie
Det ble i 1905 besluttet etter lange og heftige diskusjoner at en ønsket å knytte sammen de nordtyske vannveiene.

* 1856 – De første planene om kanal mellom Rhinen (ved Ruhrområdet) og Elben ble utviklet
* 1906 – Byggestart for området Bergeshövede – Hannover
* 1915 – Den første etappen fra Minden åpnet (da som Ems-Weser-kanalen)
* 1916 – Strekningen fram til Hannover ble ferdig
* 1928 – Innvielse av den såkalte *Hindenburgslusen* ved bydelen Anderten i Hannover
* 1929 – Tilknytning til havneanleggene i Peine
* 1933 – Tilknytning til havneanleggene i Braunschweig
* 1938 – Ferdigstillelse av *Sülfeld-slusen*, slik at forbindelse til Elben ble nådd ved løfteanordningene i Rotensee ved Magdeburg
* 1942 – Byggearbeidene blir innstilt som følge av krigen, slik at overføringen til Elben forblir bare delvis ferdigstilt
* 1993 – For å knytte det tidligere DDR nærmere det vestlige Tyskland, gjenopptas blant annet byggingen av akvedukter og løfteanordninger
* 2001 – *Rotensee-slusen* ferdigstilles og erstattet de tidlige løfteanordningene
* 2003 – Ferdigstillelse av akvedukten «Vannvei-krysset Magdeburg» (*Wasserstraßenkreuz Magdeburg*) over Elben og *Hohenwarte-slusen* sørger for at kanalen er farbar hele veien, for første gang siden krigen

## Byer som nås fra kanalen
* Ibbenbüren
* Osnabrück (sidekanal)
* Bramsche
* Lübbecke
* Minden
* Garbsen
* Hannover
* Sehnde
* Hildesheim (sidekanal)
* Peine
* Salzgitter (sidekanal)
* Braunschweig
* Wolfsburg
* Haldensleben
* Magdeburg
## Referanser


## Eksterne lenker
*
Norsk Fjellmuseum

**Norsk Fjellmuseum** huser en utstilling av arkeologiske funn fra is, historier om de første fjellturistene, en fullskala mammut, og et interaktivt værrom.

Museet er en del av **Norsk fjellsenter** i Lom sentrum som er autorisert nasjonalparksenter for nasjonalparkene Jotunheimen, Breheimen, og Reinheimen. 

Fjellmuseet ble etablert i 1994 etter initiativ av inspektøren i DNT, Claus Helberg. 

**Mímisbrunnr Klimapark 2469** og istunnelen er et datterselskap til Norsk fjellmuseum, stiftet i 2011. Parken på Juvvassplatået er et opplevelsessenter hvor besøkende kan oppleve natur, kultur og klimaendringer i et langtidsperspektiv.
I 2019 ble museet nominert til Årets museum av Norges Museumsforbund.

En ny utstilling åpnet i 2023. Utstillingene er knyttet til den norske fjellheimen og om samspillet mellom mennesker og natur der. Av gjenstandene er bevarte forhistoriske skipar med bindinger, forhistoriske sko, forhistorisk bue og det 500 år gamle skjelettet av en hund. De fire årstidene i fjellet er vist på storskjerm, sammen med en halv turistforeningshytte og med tilknytning til naturvern og nasjonalparkene. Det finnes også utstoppede dyr.     

Mai Bakken er daglig leder.

## Referanser


## Eksterne lenker
* Norsk Fjellmuseum 
* Natur Opplevingar AS holder til på Norsk Fjellmuseum
Arouna Koné

**Arouna Koné**, (født 11. november 1983) er en ivoriansk fotballspiller som fra 30. juni 2021 er klubbløs. Han spiller også på Elfenbenskystens herrelandslag i fotball.

## Klubbfotball
### PSV Eindhoven
Arouna hadde en suksessfull første halvdel av 2006-2007 sesongen for PSV. Han skåret 9 mål i Eredivisie, noe som nesten var 1 mål pr kamp. PSV Eindhoven var på stø kurs mot et nytt seriemesterskap, med 11 poengs ledelse på lag nr 2. Koné samarbeidet bra med sin spiss-partner Jefferson Farfan.

Koné gjorde også et inntrykk i europeisk fotball, ved å skåre 2 ganger da PSV slo Galatasaray 2-1 og gikk videre i Mesterligaen 2006/2007 fra samme gruppe som Liverpool FC og Girondins de Bordeaux.

I mars 2007 ble Arouna skadet i kneet under trening, noe som satte han utenfor flere viktige kamper for klubb og landslag. Under hans fravær, begynte den uovervinnelige ledelsen til PSV å krympe drastisk. Etter et uavgjorte kamper mot SBV Excelsior og NAC Breda samt et ydmykende tap 5-1 mot erkerivalene Ajax, var ledelsen kun 3 poeng i april. Koné var også ikke med i de viktige sluttspillkampene i kvartfinalene i Mesterligaen mot Liverpool FC. I mai 2007 endte det likevel med seriemesterskap for Koné og PSV, da de vant med bedre målforskjell.

Sommeren 2007 gikk det rykter om at klubber som Manchester City og Liverpool FC var interessert i Koné etter at han hadde en krangel med PSV's trener Ronald Koeman etter å ha vært borte fra en trening primo juli.

## Landslagsspill
Koné ble plukket ut til å være med i troppen for  i VM i fotball 2006. Koné var ikke med i første kamp, som Elfenbenskysten tapte 2-1 mot , men i andre kamp i gruppespillet mot  spilte Koné spiss sammen med Didier Drogba. Elfenbenskysten tapte igjen 2-1 og VM var over før den siste kampen mot Serbia-Montenegro. Elfenbenskysten vant 3-2, og endte på 3.-plass i sin gruppe, men VM var over for Elfenbenskysten og Koné.

## Meritter
**[[PSV Eindhoven]]**
* Seriemester Eredivisie: 2005-2006, 2006-2007

**[[Wigan Athletic FC|Wigan]]**
* Vinnere FA-cupen: 2012/13

## Referanser


## Eksterne lenker
* 
* Arouna Konés vevside
Afrikanske papegøyer

* dvergpapegøyer
* jakopapegøyer
* langvingepapegøyer
* vasapapegøyer

**Afrikanske papegøyer** (Psittacini) er en gruppe med parakitter som naturlig hører hjemme i Afrika. Gruppen samler fire slekter og et tyvetalls afrotropiske papegøyearter.

## Systematikk
På grunn av størrelsen ble dvergpapegøyer en tid regnet for å være nære slektninger med parakitter, og dermed samlet inn under Psittaculini (austro-asiatiske papegøyer), men siden har genetiske tester vist at deres nærmeste felles slektning er jako (*Psittacus erithacus*). De er derfor lagt inn under Psittacini.

Arten jako (*Psittacus erithacus*) er nylig splittet i to separate arter, jako (*Psittacus erithacus*) og vestlig jako (*Psittacus timneh*). Det norske navnet på sistnevnte er ikke avklart.

* **Psittacini**
** Vasapapegøyer (*Coracopsis*)
*** Vasapapegøye, *Coracopsis vasa*
*** Svartpapegøye, *Coracopsis nigra*
*** Seychellpapegøye, *Coracopsis barklyi*
*** Komoropapegøye, *Coracopsis sibilans*
** *[[Psittacus]]*
*** Jako, *Psittacus erithacus*
*** Vestlig jako, *[[Psittacus timneh]]*
** Dvergpapegøyer (*Agapornis*)
*** Rosenhodet dvergpapegøye, *Agapornis roseicollis*
*** Svarthodet dvergpapegøye, *Agapornis personata*
*** Rødhodet dvergpapegøye, *Agapornis fischeri*
*** Nyasadvergpapegøye, *Agapornis lilianae*
*** Svartkinnet dvergpapegøye, *Agapornis nigrigenis*
*** Gråhodet dvergpapegøye, *Agapornis canus*
*** Svartvinget dvergpapegøye, *Agapornis taranta*
*** Rødmasket dvergpapegøye, *Agapornis pullarius*
*** Svartkraget dvergpapegøye, *Agapornis swinderniana*
** Langvingepapegøyer (*Poicephalus*)
*** Brunhodepapegøye, *Poicephalus cryptoxanthus*
*** Rødpannepapegøye, *Poicephalus gulielmi*
*** Senegalpapegøye, *Poicephalus senegalus*
*** Gulissepapegøye, *Poicephalus meyeri*
*** Oransjebukpapegøye, *Poicephalus rufiventris*
*** Gladiatorpapegøye, *Poicephalus robustus*
*** Brunnakket papegøye, *Poicephalus fuscicollis fuscicollis*
*** Gråhodet papegøye, *Poicephalus fuscicollis suahelicus*
*** Ovambopapegøye, *Poicephalus rueppellii*
*** Gulmaskepapegøye, *Poicephalus flavifrons*
*** Niamniampapegøye, *Poicephalus crassus*

## Referanser


## Kilder
* https://archive.today/20130630145310/http://www.wingscc.com/aps
* https://web.archive.org/web/20061016172807/http://www.oldworldaviaries.com/text/lewis/poicephalus-taxonomy.htm

## Eksterne lenker
*
Storedal Kultursenter

**Storedal Kultursenter** er et park- og kulturanlegg som ligger på gården Store Dal i Skjeberg utenfor Sarpsborg i Østfold. 

## Hage for synshemmede
Anlegget er skapt av kunstnere, naturvitenskapsfolk og hagearkitekter og danner et opplevelsesenter for natur og kunst spesielt lagt til rette for synshemmede. 
Anlegget består av en studiehage med rundt 250 forskjellige planter, et utendørs amfiteater og lydskulpturen *Ode til lyset* av Arnold Haukeland med musikk av Arne Nordheim. Anlegget ble åpnet av Kronprins Harald 12. august 1970.

Sommeren 2004 ble en helleristningsutstilling øverst i studiehagen åpnet. Utstillingen inneholder ca. 30 helleristningsmotiver som er reprodusert på 7 store steinheller og som stammer fra siste del av bronsealderen (900-500 f.Kr.) 

Lydskulpturen *Ode til lyset* som rager 19,5 m over det flate kulturlandskapet, skal symbolisere armer som strekker seg mot lyset. På og rundt selve skulpturen er det 26 høyttalere, som spiller  komponisten Arne Nordheims stereofoniske *musikkbeskrivelse* av skulpturen.

## Historie
Mange arkeologiske funn viser tidlig bosetning. I umiddelbar nærhet finnes også helleristninger, som kan leses like godt med fingrene som med øynene. Ifølge Snorre ble kong Magnus Blinde født på gården Storedal i 1117. Hans mor var Borghild Olavsdatter, datter på gården, og hans far kong Sigurd Jorsalfare. Magnus ble konge 13 år gammel, men måtte utkjempe flere slag mot arvinger som gjorde krav på kongetronen. Han ble tatt til fange i Bergen i 1135 av onkelen og motstanderen Harald Gille, som lot ham blinde og mishandle. Han ble både gjeldet, fikk kappet av en fot, og øynene stukket ut. Derav hans tilnavn, «Blinde». Kong Magnus Blinde falt i slaget ved Holmengrå, omkring 3 mil fra Storedal i 1139.

Erling Stordahl, som selv ble synshemmet 13 år gammel, overtok gården Storedal etter sin far i 1957.  Han ønsket å gjøre noe mer ut av området enn bare jordbruk.  Planen var først å reise et monument over Magnus Blinde. Etterhvert formet imidlertid kunstnere, naturvidenskapsfolk og hagearkitekt et kulturanlegg for opplevelse av natur og kunst – for alle mennesker – men spesielt lagt til rette for synshemmede. 

Anlegget ble åpnet av Kronprins Harald 12. august 1970.

## Referanser


## Litteratur
*Snorre Sturlason: Norges kongesagaer. Oversatt av Anne Holtsmark, Gyldendal, Oslo 1979

## Eksterne lenker
*Storedal kultursenters hjemmesider 
* Digitalt fortalt: «Fra mørke til lys» (skrevet av Hege-Beate Lindemark, Østfoldmuseene) (besøkt 16. mars 2012)
Moreno Argentin

**Moreno Argentin** (født 17. desember 1960 i San Donà di Piave) er en tidligere landeveissyklist fra Italia. 

Argentin, med kallenavnet Il Capo ("Sjefen"), har mange store meritter, blant dem etappeseire i Tour de France, Giro d'Italia og Sveits rundt. Han har vunnet Liège-Bastogne-Liège fire ganger, La Flèche Wallonne tre ganger og Flandern rundt og Giro di Lombardia en gang hver.

Han har både gull, sølv og bronse fra VM i landeveisritt.

## Eksterne lenker
*
Scuderia Ferrari

**Scuderia Ferrari [[HP (selskap)|HP]]** er racingteamet til den italienske sportsbilprodusenten Ferrari. Teamet konkurrerer for tiden i Formel 1 og World Endurance Championship (WEC) men har gjennom sin historie også konkurrert i flere andre klasser, som Formel 2. Teamet ble grunnlagt av Enzo Ferrari i 1929, begynte å konkurrere i 1932, og er det eldste nåværende teamet i Grand Prix-racing. Den første tiden kjørte de i biler produsert av Alfa Romeo, men fra 1947 begynte Ferrari å bygge sine egne racerbiler.

Ferrari er statistisk sett historiens mestvinnende Formel 1-team, med 15 førermesterskap og 16 konstruktørmesterskap. Førere som har vunnet førermesterskap mens de har kjørt for teamet er Alberto Ascari, Juan Manuel Fangio, Mike Hawthorn, Phil Hill, John Surtees, Niki Lauda, Jody Scheckter, Michael Schumacher og Kimi Räikkönen. 

## Førere
I Formel 1-sesongen 2026 fortsetter Ferrari med de samme førerne som i , nemlig Charles Leclerc fra Monaco i sin 8. sesong for Ferrari og 7 X verdensmester Lewis Hamilton fra Storbritannia i sin 2. sesong for Ferrari

## Historie
Scuderia Ferrari ble grunnlagt som Enzo Ferrari sitt eget team i 1929, da som Alfa Romeo sitt fabrikksteam. I 1939, etter mye frem og tilbake, grunnla Alfa sitt helt egne in-house team, Alfa Corse. De ville ta over all drift av det daværende Scuderia Ferrari, med nytt navn selvfølgelig. Ferrari var dypt uenig i denne forandringen og bestemte seg for å forlate Alfa. Men som en del av hans avløsningsvilkår, fikk han ikke lov til å drive med motorsport under sitt eget navn over en periode på 4 år. Dette forbudet gjaldt derimot ikke produksjon og utvikling av egne biler, så med en gang Ferrari sluttet i Alfa (1939) begynte han med utviklingen og konstruksjonen av sin nye bil, Tipo 815. Den hadde en åttesylindret motor på 1500cc og ble designet av Alberto Massimino. Tipo 815 blir derfor regnet som den første Ferrarien noen sinne. Krigen satte en midlertidig stopper for Ferraris racingambisjoner, ettersom han da fokuserte på å bruke fabrikksressursene til lett maskinarbeid i de årene annen verdenskrig varte. Etter krigen rekrutterte Ferrari flere av sine gamle kolleger fra Alfa, og etablerte et helt nytt Scuderia Ferrari som skulle bygge og drifte sine egne løpsbiler.

Scuderia Ferrari stilte til start i verdensmesterskapet i Formel 1 allerede det første året, i 1950. Teamets første Formel 1-bil het Tipo 125 F1. José Froilán González sørget for teamets første seier året etter. Alberto Ascari ga Ferrari sin første førertittel ett år senere. Ferrari er det eldste teamet som fortsatt deltar i mesterskapet, og ikke minst teamet med størst suksess. Tidligere teamsjef Jean Todt og tidligere teknisk sjef Ross Brawn har vært sentrale i teamets suksess på slutten av 1990-tallet og begynnelsen av 2000. Ved siden av å bygge og produsere egne biler og motorer, leverer de også (i ) motorer til Haas og Cadillac.

## Resultater

## Resultater som motorleverandør:
*Utypende artikel: [[Ferrari som motorleverandør i Formel 1]]*

### Førere som har blitt verdensmester for Ferrari

### Rekorder Ferrari holder i Formel 1

## Fotnoter



## Referanser


## Eksterne lenker
*
Beeston (Cheshire)

**Beeston** er en landsby og et verdslig sogn i Cheshire i England. Det er lokalisert rundt 10 km sørøst for Chester og rundt 3,5 km sørvest for Tarporley, nær Shropshire Union-kanalen. I henhold til folketellingen i 2011 hadde landsbyen en befolkning på 188 innbyggere.

Beeston Castle er en festning som ble bygget på 1220-tallet, og overtatt av kong Henrik III av England i 1237. Den er nå en imponerende ruin på en klippe rett ved landsbyen og eid av English Heritage. Peckforton Castle ligger ikke langt unna, skjønt er ikke festning, men et viktoriansk herskapshus, nostalgisk bygget som middelalderborg.

## Referanser
Claude Criquielion

**Claude Criquielion** (født 11. januar 1957 i Lessines, død 18. februar 2015 i Aalst) var en landeveissyklist fra Belgia.

I hans aktive karriere mellom 1979 og 1990 vant han ritt som Clásica de San Sebastián, La Flèche Wallonne (1985 og 1989), Romandiet rundt og Flandern rundt. Han var også blant de 10 beste i sammendraget i Tour de France 5 ganger, med en 5.-plass som beste plassering. I 1984 ble han verdensmester i landeveisritt.

Under VM i 1998 ble han hindret av canadiske Steve Bauer i innspurten. Bauer ble diskvalifisert, og Criquielion saksøkte han for 1,5 millioner dollar. Criquielion tapte saken.

## Referanser




## Eksterne lenker
*
Beeston

**Beeston** kan vise til flere steder i England:

*Beeston (Bedfordshire)
*Beeston (Cheshire)
*Beeston (Norfolk)
*Beeston (Nottinghamshire)
*Beeston (West Yorkshire)
Mari Jungstedt

**Mari Jungstedt** (født 31. oktober 1962 i Sverige) er en svensk forfatter, journalist og programleder. 

Mari Jungstedt har arbeidet som journalist i Sveriges Radios programmer Ekot og Rapport, i SVTs regionale nyhetsprogram ABC og som programleder i svensk TV4. 

Hun debuterte som krimforfatter med romanen *Den du inte ser* i 2003. Senere har hun skrevet flere kriminalromaner lagt til samme område, Gotland, og med samme etterforskere, kriminalkommissarie Anders Knutas, TV-journalisten Johan Berg og læreren Emma Winarve. Bøkene er oversatt til ni språk. Både *Den du inte ser* og *I denna stilla natt* er produsert som fjernsynsfilm for ZDF i Tyskland.

Jungstedt er bosatt i Nacka. 

## Bibliografi
* *Den du inte ser* (2003)
* *I denna stilla natt* (2004)
* *Den inre kretsen* (2005)
* *Den döende dandyn* (2006)
* *I denna ljuva sommartid* (2007)
* *Den mörka ängeln* (2008)
* *Den dubbla tystnaden* (2009)

### Oversettelser til norsk

## Priser og utmerkelser
* SKTFs pris-årets forfatter (2009)
* Guldpocket for mer enn 50&nbsp;000 solgte eksemplarer (2007), for *Den inre kretsen*

## Referanser


## Eksterne lenker
* 
* 
*  Mari Jungstedts offisielle nettsted (Tidligere versjon)
*  Albert Bonniers förlag: Mari Jungstedt
Minden

**Minden** er en by i delstaten Nordrhein-Westfalen i Tyskland. Minden har ca.  innbyggere 31. desember 2002 og byen har en utstrekning på 101,08 km². Byen ligger ved elven Weser på den nordtyske sletten.

Under andre verdenskrig var det bygget inn store fabrikkanlegg i fjellene i nærheten av Minden for å beskytte disse mot bombeangrep. Fabrikkene ble i stor utstrekning bemannet av slavearbeidere fra konsentrasjonsleiren Neuengamme sydøst for Hamburg. Etter krigen ble fabrikken demontert og fjellanleggene ble avsperret.

Minden ble utsatt for omfattende bombing under krigen, som også ødela akvedukten i den viktige Mittellandkanalen, som forbinder Elben med Rhinen.

## Referanser


## Eksterne lenker
*
Giuseppe Saronni

**Giuseppe «Beppe» Saronni** (født 22. september 1957 i Novara, Piemonte) er en tidligere landeveissyklist fra Italia.

Saronni ble proff i 1977 og tok 193 proff-seire før han la opp i 1989, og hadde mange fighter med sin erkerival Francesco Moser. Han er også en av de mest legendariske Giro d'Italia-rytterne i historien med to sammenlagtseire (1979 og 1983) og 24 etappeseire.

I 1982 ble Saronni verdensmester i landeveisritt i Goodwood, England etter å ha spurtslått amerikaneren Greg LeMond. Spurten hans var så imponerende at han fikk kallenavnet "Rifle-skuddet fra Goodwood". Han hadde sølvmedalje fra det foregående året etter å ha tapt for Freddy Maertens i spurten. Saronni vant også Lombardia rundt i 1982. 

I 1983 vant han nok en imponerende spurt, denne gangen i Milano–Sanremo etter tre andreplasser på rad årene før. Dette ble Saronnis siste store seier som toppsyklist, så han stilte heller i Rikstotorittet.

Saronni er i dag sportsdirektør for det italienske ProTour-laget Lampre-Fondital.

## Referanser


## Eksterne lenker
*
Xabier Zandio

**Xabier Zandio Echaide** (født 17. mars 1977) er en spansk, tidligere profesjonell landeveissyklist. Han syklet ti sesonger for Caisse d'Epargne og seks sesonger for det britiske laget Team Sky.

## Referanser


## Eksterne lenker
* 
*
Mikel Astarloza

**Mikel Astarloza Chaurreau** (født 17. november 1979 i Guipúzcoa) er en spansk, tidligere profesjonell syklist som syklet for Euskaltel-Euskadi.

Astarloza vant den 16. etappen i Tour de France 2009. Det viste seg senere at han hadde testet positivt på bruk av EPO, og hans resultater etter dopingprøven slettes. Han ble utestengt i to år til 25. juni 2011.
## [[Tour de France]]
* 2003 – 29.-plass
* 2004 – 62.-plass
* 2005 – 27.-plass
* 2006 – 36.-plass
* 2007 – 9.-plass
* 2008 – 16.-plass

## Referanser


## Eksterne lenker
* 
*
Arley (Cheshire)

**Arley** er en liten landsby i Cheshire i England. Den ligger i det verdslige sognet Aston by Budworth i Macclesfield, 6 km sør for Lymm og 8 km nord for Northwich. 

Herregården Arley Hall ligger rett utenfor landsbyen. En kilometer øst for Arley ligger en liten husklynge kjent som Arley Green. Dette var egentlig en gård, Cowhouse Farm, som Rowland Egerton-Warburton gjorde om til boliger og fjøset om til en skole.

## Referanser
Clay Allison

Navnet eller begrepet **Clay Allison** har flere betydninger:
*Clay Allison (revolvermann) (1840–1887), en revolvermann i det ville vesten.
*Clay Allison (fiktiv person), en romanfigur bygget på den virkelige Clay Allison. I Norge kjent først og fremst fra Kjell Hallbings bøker, men også brukt av andre forfattere.
*Clay Allison (band) var i perioden 1982&ndash;84 navnet på et amerikansk band, senere kjent som Opal.
Clay Allison (revolvermann)

:*For andre med samme navn, se [[Clay Allison]].*

**Clay Allison** (1840–1887) var en sørstatssoldat og revolvermann fra Tennessee, USA.

## Liv og virke
Robert Clay Allison, kjent som «Clay», var fjerdemann av ni barn. Hans foreldre var John og Nancy (Lemmond) Allison. Faren hans var en presbyteriansk prest, som også holdt husdyr. Han døde da Clay var fem år.  

Allison arbeidet på familiens gård nær Waynesboro i Tennessee til han var 21 år. Da den amerikanske borgerkrigen brøt ut, gikk han med på sørstatenes side 15. oktober 1861 som soldat i Tennessee Light Artillery Division. Den 15. januar 1862 fikk han avskjed fra hæren på medisinsk grunnlag. Samme år ble hans bror Monroe ettersøkt som desertør.

Den 22. september 1862 ble han allikevel medlem av 9. Tennessee Cavalry, der han forble resten av krigen, under kommando av General Nathan Bedford Forrest. 4. mai 1865 overgav kompaniet hans seg ved Gainesville i Alabama. 

Han var krigsfange noen dager inntil krigen sluttet 10. mai 1865.

## Romanfigur
Kjell Hallbing og andre norske forfattere har skrevet en serie romaner om en fiktiv versjon av Clay Allison, i en genre kalt «sexy western». Romanfiguren er løselig basert på den ekte personens liv.

## Referanser


## Litteratur
*Bill O’Neal: *Billy the Kid und seine Brüder*. Oesch Verlag AG. Zürich, 1997. ISBN 3-596-14366-7
Sylvain Chavanel

**Sylvain Chavanel** (født 1979) er en fransk, tidligere profesjonell syklist .

Sylvain er storebroren til Sébastien Chavanel.

Han la opp etter 2018-sesongen etter 19 år som profesjonell syklist.

## Seire

;2002
:Firedagers i Dunkerque
:Trophée des Grimpeurs

;2003
: Tour du Haut Var
: Etappeseier Circuit Cycliste Sarthe et Pays de la Loire

;2004
: Belgia rundt
: Firedagers i Dunkerque
: Sammenlagt og to etapper i Tour du Poitou Charentes et de la Vienne
: Polynormande

;2005
: Tour du Poitou Charentes et de la Vienne
: Sammenlagt og etappeseier Circuit Cycliste Sarthe et Pays de la Loire
:  Fransk mester på tempo
: Duo Normand (med Thierry Marichal)

;2006
: Tour du Poitou-Charentes et de la Vienne
:  Fransk mester på tempo

;2008
:  Fransk mester på tempo
: Dwars door Vlaanderen
: Brabantse Pijl
: Etappeseier Paris-Nice
: Etappeseier Tour Méditerranéen
: Etappeseier Catalonia rundt
: Tour de France
:: 19. etappe
:: Mest offensive rytter

;2009
: Etappeseier Paris-Nice
: Poengkonkurransen Paris-Nice
: Etappeseier Eneco Tour

;2010
: 2. etappe av Tour de France
: 7. etappe av Tour de France

;2011
:  Fransk mester i landeveisritt

;2012
: Sammenlagt og etappeseier De Panne-Koksijde
:  Fransk mester på tempo

;2013
: Etappeseier Paris-Nice
: Sammenlagt og etappeseier De Panne-Koksijde
:  Fransk mester på tempo
: Etappeseier Eneco Tour

;2014
: Etapperseier Firedagers i Dunkerque
:  Fransk mester på tempo
:GP Ouest-France
:Sammenlagt og etappeseier Tour du Poitou-Charentes

## Referanser


## Eksterne lenker

* 
*
Arley Hall

**Arley Hall** er en herregård i Arley i Cheshire, omkring seks km sør for Lymm og åtte km nord for Northwich. Herregården er sete for vicomte Ashbrook.

Hagen og deler av huset er åpent for publikum. 

## Historie
Byggingen startet i 1469, da Piers Warburton flyttet sitt hovedsete fra Warburton til Arley. Den første bygnignen var U-formet, med åpningen av U'en mot sør. På nordsiden lå den store hallen, som var 13,7 x 8 meter. Familiens rom var i vestfløyen, mens tjenerskapets rom, kjøkken og spiskammer var i østfløyen. 

Bygningen var i bindingsverk, med en vollgrav rundt. Omkring 1570 ble det lagt til en sørfløy, slik at bygningen dannet et kvadrat med en stor indre gårdsplass. 

I det 18. århundre hadde herregården begynt å forfalle, og i 1758 la Peter Warburton til nye murvegger utenpå bindingsverket. Disse ble så dekket med stukk i nyklassisk stil. De gamle, store pipene ble erstattet med mer diskrete piper i veggene. 

Strukturproblemene fortsatte, og i det 18. århundre bestemte Rowland Egerton-Warburton seg for å bygge det hele på nytt. Hans intensjon var at huset skulle reflektere at hans arv var gammel, men med moderne materialer. Arkitekten George Latham, som fortsatt var i tyveårene, ble leid inn. Han valgte tudorstil, hvor alle elementer ble hentet fra eksisterende elisabethanske bygninger. Den første fasen av byggingen varte fra 1832 til 1835. De tre eldste fløyene ble da revet. Andre fase, der sørfløyen ble revet, ble utført 1840&ndash;1845. Bygningen fikk moderne rørsystem, og ble hevet opp fra den fuktige leirgrunnen. Kostnaden ble totalt 30&nbsp;000 pund. Et kapell i gotisk stil ble lagt til nordøst for huset, og ble konsekrert i 1845, og 1856&ndash;1857 bygde George Street et nytt inngangsparti. 

I det 20. århundre fant man at deler av sørfasaden var skadet av tørråte, og den ble revet i 1968 sammen med deler av tjenerboligene, kjøkkenet og kontorer. Dette skulle spare kostnader for vedlikehold, men man kom til at det ødela husets arkitektoniske integritet, og de ble erstattet av nybygg i 1987. 

## Hagen
Det første hageanlegget ble anlagt i 1743 av sir Peter og lady Elizabeth Warburton. Mellom 1840 og 1860 ble dette redesignet av Rowland og Mary Egerton-Warburton, og det er denne formen som stort sett kan sees i dag. 

## Referanser


## Eksterne lenker
* Arley Hall and Gardens
Clay Allison (fiktiv person)

**Clay Allison** er en fiktiv figur i westernromaner av blant andre Kjell Hallbing.

Serien *Clay Allison – Sexy Western* ble først utgitt av Williams Forlag 1969&ndash;78. De 14 første bøkene (1969–70) ble publisert under navnet Leo Manning, et pseudonym for Kjell Hallbing. Rettighetene til navnet «Clay Allison» ble senere solgt og videresolgt, blant utgiverne av de senere bøkene var Jaer Forlag, Star Forlag, Pocketbokforlaget, Pocketforlaget, Bokforlaget A/S. Clay Allison figurerte også i pornobladet Cocktail. I 1994 var det utkommet 278 bøker i serien.

Hallbings bidrag ble senere utgitt på nytt på Kjell Hallbings Forlag 1975&ndash;76, men da under navnet Louis Masterson og med en annen nummerering enn den opprinnelige. Blant de mange senere forfatterne av serien, de fleste anonyme, finnes tegneren og forfatteren Sverre Årnes, Ragnar Askeland, Jan W. Jensen, Stein Åge Hubred og Ivan Andreassen.

Kronikør av norsk massekultur Willy b. sier om serien at de første bøkene av Hallbing var «slett ikke ille», mens de senere beskrives som ren pornografi.

Om serien sa Hallbing senere i et intervju:

Sverre Årnes sier om sine bidrag:

## De fjorten opprinnelige bøkene skrevet av Kjell Hallbing
#*Ærens blodige vei*  
#*Midnatt i Presidio*  
#*De dristige og de tapre* 
#*Kanonene i San Jacinto*  
#*Fem ess i Dodge City*  
#*Gentleman og leiemorder* 
#*Showdown i Cheyenne*   
#*Russisk roulette* 
#*Det farlige spillet* 
#*El Dorado* 
#*En grav av gull* 
#*Vinner tar alt* 
#*Dommedag i Deadwood* 
#*Texas Tornado*

## Se også
* Clay Allison, revolvermann

## Referanser
Northwich

**Northwich** er en by i Cheshire, England. Byen ligger omtrent 29 kilometer øst for Chester og 24 kilometer sør for Warrington.

## Geografi og administrasjon

Northwich ligger midt i hjertet av de store slettene som kalles Cheshire Plains. To elver møtes i bysenteret, Weaver  og Dane.

Byen er delt opp i 5 distrikter, Leftwich, Northwich, Northwich Castle, Winnington and Witton.

Northwich er omgitt av flere verdslige sogn innen Vale Royal distriktet, nordover med klokken:

* Anderton with Marbury
* Marston
* Wincham
* Lostock Gralam
* Rudheath
* Davenham
* Hartford
* Weaverham
* Barnton

## Kjente innbyggere

*Gary Barlow, sanger i Take That
*Michael Oakes, tidligere Aston Villa-keeper
*Paula Radcliffe, Maratonløper
*Dean Saunders, Tidligere Aston Villa-spiss.

## Eksterne lenker
* Vale Royal District Council
* Brunner Mond
* Northwich Town Council 
* Northwich Vision
* Saltmuseet
* Klasse I og II verneverdige bygninger i Northwich
Kristusstatuen (Rio de Janeiro)

**Kristus Frelseren**, eller **Cristo Redentor** på portugisisk, er en av flere store Jesus-statuer, denne er plassert på fjelltoppen Corcovado eller *Pukkelryggen* i Rio de Janeiro i Brasil. Statuen ble reist i 1931 og er 39,6 meter høy medregnet sokkelen.

## Statuen

Figuren står på toppen av det 711 meter høye Corcovado, i nasjonalparken Tijuca, og kan ses fra vidt omkring. En egen jernbane fører besøkende opp dit. 

Kristusstatuen er Rios mest kjente byggverk. I en verdensomspennende avstemning som ble avsluttet 6. juli 2007 ble stedet valgt til å være et av de moderne underverkene.

Byggematerialet er armert betong, belagt med kleberstein. Den 30,7 meter høye statuen står på en 9,6 meter høy sokkel og veier totalt 1145 tonn. Hodet er 3,54 meter høyt og veier 35,65 tonn. Hver hånd veier ni tonn. Avstanden mellom fingerspissene er 30 meter.  

Kristusstatuen er vendt mot byen.

## Historie
Idéen om en statue eller et monument på toppen av Corcovado ble diskutert fra 1850-tallet etter forslag fra presten Pedro Maria Boss. Da kirke og stat skilte lag i Brasil i 1889 ble tanken lagt vekk, inntil erkebispestolen i Rio foreslo en Kristusstatue i 1921. 

Statuen ble tegnet av den franske, polskfødte skulptøren Paul Landowski. Ingeniøren Heitor da Silva Costa ledet byggingen. Den 12. oktober 1931 ble statuen innviet. 

I oktober 2006, på statuens 75-årsdag, innviet kardinal Eusébio Oscar Scheid, erkebiskop av Rio, et kapell under statuen, viet til Brasils nasjonalhelgen Nossa Senhora Aparecida. Kapellet er åpent for dåp og vielse for katolikker.

## Referanser


## Kilder
* *Aschehoug og Gyldendals Store norske leksikon*, Oslo, 1998, bind 12 side 481

## Eksterne lenker
* 
* Offisiell hjemmeside, Christo Redentor – klikk på Trem do Corcovado for tekstlig informasjon
Cassis (Bouches-du-Rhône)

**Cassis** (uttales kasi) er en kommune i departementet Bouches-du-Rhône i regionen Provence-Alpes-Côte d'Azur sør i Frankrike. Cassis ligger øst for Marseille, og er en populær turistdestinasjon, kjent for sine klipper og formasjoner kalt *[[calanque]]s.*

## Befolkningsutvikling
***Antall innbyggere i kommunen Cassis (Bouches-du-Rhône)***

## Referanser


## Eksterne lenker
* 
* Kommunedata INSEE
Pilatus PC-9

**Pilatus PC-9** er et sveitsisk treningsfly. PC-9 er utviklet med utgangspunkt i den tidligere modellen PC-7 for å møte konkurransen fra Embraer EMB-312 Tucano om markedet for avanserte treningsfly. Prototypen fløy første gang 7. mai 1984, og flytypen ble først tatt i bruk av Saudi-Arabia og Australia. I tillegg til hovedvarianten finnes en nedgradert variant som har blitt produsert med betegnelsen **PC-7 Mk II** ( denne er basert på PC-9, til tross for at betegnelsen antyder at den er en variant av den tidligere PC-7 ), og en videreutviklet variant i form av **PC-9M**. PC-9 ble også valgt av det amerikanske flyvåpenet og den amerikanske marine til å erstatte henholdsvis Cessna T-37 Tweet og Beechcraft T-34C Turbo Mentor, og blir produsert i USA av Raytheon som **[[Raytheon T-6 Texan II|T-6 Texan II]]**.

## Eksterne lenker
* PC-9 M The Advanced Trainer
Chester Castle

**Chester Castle** er et slott i Chester i England. 

Slottet ble reist i 1069 av Hugh av Avranches. Det ble beleiret under den engelske borgerkrig. Fra 1790-årene begynte arkitekten Thomas Harrison å bygge det om til et fengsel, noe som tok 37 år. 

Chester Castle er det av svært få slott i England som fortsatt brukes av British Army. 

Området rundt slottet er et verdslig sogn med navnet Chester Castle; det er det eneste verdslige sognet i Chester. 

## Referanser
José Rujano

**José Humberto Rujano Guillen** (født 1982) er en venezuelansk tidligere profesjonell syklist. Rujano er en klatrespesialist.

Hans beste prestasjon var i Giro d'Italia 2005 da han ble nummer tre sammenlagt, vant klatrekonkurransen, kombinasjonskonkurransen, en etappeseier og fikk en andre- og to tredjeplasser.

I Giro d'Italia 2011 vant José Rujano den 13. etappen, foran Alberto Contador og John Gadret.

## Lag
* 2003-2006 Colombia-Selle Italia 
* 2006 Quick Step-Innergetic (f.o.m juni)
* 2007 Unibet.com Cycling Team
* 2008 Caisse d'Epargne
* 2009 Gobernación del Zulia
* 2010 ISD (t.o.m mai)
* 2010 Gobernación del Zulia (f.o.m juni)
* 2011-2012 Androni Giocattoli
* 2013 Vacansoleil-DCM

## Referanser


## Eksterne lenker
*
Chesterkatedralen

**Chesterkatedralen**  (*Chester Cathedral*) er Den engelske kirkes katedral i Chester bispedømme. Den ligger i byen Chester i Cheshire. 

## Historie

Katedralens fundamenter er fra angelsaksisk tid, datert til 907. I 1092 gunnla Hugh Lupus, jarl av Chester et benediktinerkloster på stedet. Det ble viet til stedets skytshelgen, St. Werburga. Klosterkirken ble stadig utvidet inntil 1250, da den stort sett hadde fått dagens form. 

Ved oppløsningen av Englands klostre i det 16. århundre ble klosterkirken en katedral. Den klarte seg nesten uskadd gjennom oppløsningsprosessen, først og fremst fordi Henrik VIII var en beundrer av bygningen. Noen bygge arbeider ble utført senere, og i det 19. århundre ble det gjennomført et omfattende restaureringsprogram hvor man også innførte noen nye elementer. De som hadde ansvaret for dette var Thomas Harrison i årene 1818&ndash;1820, Richard Charles Hussey 1843&ndash;1844, George Gilbert Scott 1868&ndash;1876 og Arthur Blomfield 1882&ndash;1887.  

## Referanser


## Eksterne lenker
*
Waterlandsk

**Waterlandsk** er en nederlandsk dialekt som snakkes i den nederlandske regionen Waterland, et område mellom Zaanstreek og IJ. Dialekten er i slekt med andre noord-hollandske dialekter som zaansk og vestfrisisk.

Dialektene som regnes til waterlandsk ble nøye beskrevet av lingvisten Jac. van Ginneken i boken *Drie Waterlandse dialecten* (utgitt i 1954, Alphen a.d.Rijn av Publ. St. Bevolkingsonderz. Zuiderzeepolders). I disse to bindene beskrives markensk, volendamsk og monnickendams dialekt. Den siste var utgangspunktet for den «vanlige» waterlandske dialekten.

Takket være en strøm av innflyttere fra Amsterdam har spesielt dialekten i Purmerend blitt satt under meget sterkt press, det antas at denne dialekten vil komme til å forsvinne mens amsterdamsk vil overta dens plass.

En variant av waterlandsk er volendamsk, som kun snakkes i landsbyen Volendam og der er det vanlige dagligspråket. Volendamsk skiller seg på flere punkter fra de andre dialektene, noe som har ulike årsaker. Volendam er en katolsk fiskerlandsby midt i et ellers protestantsk område, og dermed et unntak. Landsbyen lå avsondret fra andre landsbyer og dens økonomi var avhengig av fisket og Zuiderzee, og ikke av Waterland. Dette var faktorer som gjorde at dialekten kunne utvikle seg uavhengig av waterlandsk generelt. I det 19. århundre flyttet mange «schokkers» (beboere fra Schokland) til Volendam fordi deres egen øy ble evakuert. Schokkersk, dialekten deres, har påvirket volendamsk, og demed vært med på å sørge for at volendamsk utviklet seg annerledes enn waterlandsk.
Hans Aasnæs

**Hans Aasnæs** (også omtalt som **Hans Åsnes**) (født 15. desember 1902 i Sande i Vestfold, død 4. juli 1965 i Oslo) var en norsk skytter. Han var medlem av Norske Offiserers Pistolklubb, Oslo Sportsskyttere og Jaktskytterklubben.

Aasnæs var en allsidig skytter, og mottok kongepokalen hele seks ganger for pistolskyting i 1934 og 1947 og for leirdueskyting i 1939, 1949, 1957 og 1960. 

I 1934 under sportskytternes hjortestevne på Gressholmen møtte Aasnæs storskytteren Ole Andreas Lilloe-Olsen. Aasnæs presterte imponerende 83 i «hjort dobbelsskudd», men Lilloe-Olsen satte en enestående rekord med 91 poeng, og overskygget Aasnæs' prestasjon. I 1937 fikk han sølv i VM i *hjort dobbeltskudd* og bronse i *hjort enkeltskudd*. Han var også med å vinne den uoffisielle lagkonkurransen i både *hjort enkeltskudd* og *hjort dobbeltskudd*.

I 1947 gikk Aasnæs til topps i VM i *hjort dobbeltskudd*, for denne prestasjonen ble han dette året tildelt Morgenbladets gullmedalje for årets idrettsprestasjon, sammen med motorsyklisten Leif Hveem.

I 1954 tok Aasnæs bronse i VM i leirdueskyting.

Aasnæs deltok i fem olympiske leker fra 1936 til 1960 og fikk plasseringene 9, 28, 11, 11 og 5. I 1936 og 1948 deltok han i 25 m silhuettpistol, i årene 1952, 1956 og 1960 i olympisk trap. 

## Referanser


## Eksterne lenker
*
Raytheon T-6 Texan II

**Raytheon T-6 Texan II** er et amerikanskprodusert treningsfly og en variant av den sveitsiske Pilatus PC-9. Flytypen ble tilbudt amerikanske myndigheter av Pilatus Aircraft i samarbeid med Beech Aircraft Corporation,  senere Raytheon Aircraft Company, i konkurranse med flere andre produsenter, som en erstatning for henholdsvis det amerikanske flyvåpenets Cessna T-37 Tweet og den amerikanske marines Beechcraft T-34C Turbo Mentor. Videreutviklingen av PC-9 vant kontraktene i 1995, og fikk i 1997 navnet T-6 Texan II for å hedre den klassiske North American AT-6 Texan.

## Spesifikasjoner

## Eksterne lenker
* Beechcraft / Raytheon T-6 Texan II
Christian Vande Velde

**Christian Vande Velde** (født 22. mai 1976 i Lemont, Illinois) er en amerikansk tidligere profesjonell syklist. Han ble profesjonell i 1998, og har for det meste vært hjelperytter. Hans største seire er sammenlagtseieren i Luxembourg rundt i 2006 og Tour of Missouri i 2008.

Han var med på Lance Armstrongs lag i to av hans seire i Tour de France, i 1999 og 2001. I 1999 kjørte han selv i ungdomstrøya på seks etapper, mens han ikke fullførte rittet i 2001.

I 2004 gikk han over fra US Postal til Liberty Seguros, før han sesongen etter startet i Team CSC. I Tour de France 2006 gjorde han en viktig jobb som hjelperytter for Carlos Sastre og Fränk Schleck, og fikk en 24.-plass totalt. Året etter ble han nummer 25.

Før 2008-sesongen gikk han over til nyetablerte Team Slipstream. Han skulle nå fungere som kaptein etter en lang karriere som hjelperytter. Laget ble invitert til å delta i Giro d'Italia 2008. Første etappe var en lagtempo som Slipstream vant, og Vande Velde fikk derfor kjøre med den rosa ledertrøya på den andre etappen. Han endte på en 52.-plass.

Slipstream ble også invitert til Tour de France 2008, og Vande Velde var kaptein på laget som like før byttet navn til Team Garmin. Han kom til Tour de France med et håp om en plassering blant de ti beste. Han endte på 5.-plass, tre minutter bak sin tidligere lagkamerat Carlos Sastre. Vande Velde kunne ha klart en pallplass hvis det ikke hadde vært for at han tapte 2.36 til teten på den 16. etappen, blant annet på grunn av et fall.

I september 2008 vant han Tour of Missouri sammenlagt. Grunnlaget la han da han vant den tredje etappen (ITT).

I 2009 veltet han på 3. etappe i Giro d'Italia og brakk fem ryggvirvler, hofta og ribbein. Han kom tilbake på sykkelen og var klar til Tour de France. Her klarte han en åttendeplass, til tross for at han siste del av rittet fungerte som hjelperytter for Bradley Wiggins.

I 2010 veltet han også på 3. etappe i Giro d'Italia. Denne gangen var skadene mindre alvorlige, men han brakk kragebeinet. Han var på plass for å kjøre om topplassering i Tour de France, men måtte gi seg etter tre etapper, med brukne ribbein.

Han var en av flere ryttere som i 2012 ga vitneforklaring i saken mot Lance Armstrong, og fikk seks måneders utestengelse.

## Referanser


## Eksterne lenker
* 
*